**Michael Brian "Mike" Iggulden** (s. 9. marraskuuta 1982 St. Catharines, Ontario, Kanada) on kanadalainen jääkiekkoilija, joka pelaa Elitserien-joukkue Rögle BK:ssa. Hän on pelipaikaltaan keskushyökkääjä, pelityyliltään voimahyökkääjä ja laukoo oikealta. Isokokoinen Iggulden on pelannut NHL:ssä yhteensä 12 runkosarjaottelua tehopistein 1+4=5 sekä keräten neljä jäähyminuuttia.

Ura
---

### Seuraura

OHL-joukkue Ottawa 67's varasi Igguldenin 244. pelaajana vuonna 2000. Hän ei kuitenkaan ikinä siirtynyt CHL:ään, vaan Iggulden kävi vuodet 2001–2005 Cornellin yliopistoa. Hän voitti ECAC:n mestaruuden vuosina 2003 ja 2005. Viimeisellä yliopistokaudellaan 2004–2005 Iggulden toimi Cornellin varakapteenina ja oli kymmenellä osumallaan joukkueen kolmanneksi paras maalintekijä. Hän pelasi kauden aikana myös kuusi ottelua AHL-joukkue Rochester Americansissa.

Igguldenia ei ikinä varattu NHL:ään. Hän siirtyi vapaana agenttina try-outille AHL-joukkue Cleveland Baronsiin syyskuussa 2005 ja sai sopimuksen Iggulden oli kaudella 2005–2006 tehoilla 22+26=48 joukkueen toiseksi paras pistemies ja kolmanneksi paras maalintekijä. Hän teki tammikuussa 2006 kaksivuotisen sopimuksen NHL-joukkue San Jose Sharksin kanssa. Kaudeksi 2006–2007 Sharksin farmijoukkueeksi tuli Worcester Sharks, jonka kolmanneksi paras pistemies ja maalintekijä Iggulden oli tehoilla 30+27=57. Hän jakoi myös tehoilla 3+3=6 joukkueen sisäisen pistepörssin voiton Graham Minkin kanssa kevään 2007 pudotuspeleissä.

Iggulden teki heinäkuussa 2007 vuoden mittaisen jatkosopimuksen San Jose Sharksin kanssa. Kaudella 2007–2008 hän voitti tehoilla 29+37=66 farmijoukkue Worcester Sharksin sisäisen piste- ja maalipörssin. Kauden aikana AHL:n tähdistöottelussakin pelannut Iggulden pelasi kauden aikana myös yhden NHL-ottelun. Hän teki NHL-debyyttinsä 18. helmikuuta 2008 vieraissa New York Islandersia vastaan ja sai ottelussa jääaikaa 5.53 minuuttia.

Kaudeksi 2008–2009 Iggulden siirtyi yksivuotisella sopimuksella New York Islandersin organisaatioon. Hän pelasi suurimman osan kaudestaan farmijoukkue Bridgeport Sound Tigersissa, jonka paras pistemies ja syöttäjä Iggulden oli tehoilla 25+41=66. Hän pelasi kauden aikana myös AHL:n tähdistöottelussa. Iggulden pelasi myös 11 ottelua Islandersissa tehoin 1+4=5. Hänen NHL-uransa avausmaali syntyi 12. maaliskuuta 2009 vieraissa Montréal Canadiensin Carey Pricen taakse.

Heinäkuussa 2009 Iggulden teki vuoden mittaisen sopimuksen KHL-joukkue Dinamo Riian kanssa. Sieltä hän jatkoi kaudeksi 2010–2011 Sveitsin National League A:n SCL Tigersiin, jonka sisäisen piste- ja syöttöpörssin Iggulden voitti tehoilla 12+28=40.

Kesäkuussa 2011 Iggulden teki yksivuotisen sopimuksen Elitserienin nousijajoukkue Växjö Lakersin kanssa. Hän oli kaudella 2011–2012 tehoilla 13+21=34 joukkueen toiseksi paras pistemies ja maalintekijä. Iggulden pelasi kuitenkin vain 41 runkosarjaottelua, sillä hän sai joulukuussa 2011 aivotärähdyksen saatuaan Brynäs IF:n pelaajan olkapään päähänsä. Ennen tätä Iggulden johti koko Elitserienin pistepörssiä tehtyään 34 ottelussa 32 tehopistettä. Kaudeksi 2012–2013 hän siirtyi vuoden mittaisella sopimuksella Elitserienin nousijajoukkue Rögle BK:hon.

### Maajoukkueura

Iggulden on edustanut Kanadaa kolmessa A-maaottelussa Spengler Cupissa vuonna 2011, jolloin hän teki yhden syöttöpisteen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | Cornell Univ. | NCAA | 30 | 1 | 3 | 4 | 6 | - | - | - | - | - |
| 2002–2003 | Cornell Univ. | NCAA | 15 | 0 | 2 | 2 | 19 | - | - | - | - | - |
| 2003–2004 | Cornell Univ. | NCAA | 30 | 2 | 8 | 10 | 10 | - | - | - | - | - |
| 2004–2005 | Cornell Univ. | NCAA | 35 | 10 | 8 | 18 | 8 | - | - | - | - | - |
|  | Rochester Americans | AHL | 6 | 1 | 0 | 1 | 7 | - | - | - | - | - |
| 2005–2006 | Cleveland Barons | AHL | 77 | 22 | 26 | 48 | 57 | - | - | - | - | - |
| 2006–2007 | Worcester Sharks | AHL | 73 | 30 | 27 | 57 | 55 | 6 | 3 | 3 | 6 | 0 |
| 2007–2008 | Worcester Sharks | AHL | 78 | 29 | 37 | 66 | 63 | - | - | - | - | - |
|  | San Jose Sharks | NHL | 1 | 0 | 0 | 0 | 0 | - | - | - | - | - |
| 2008–2009 | Bridgeport Sound Tigers | AHL | 72 | 25 | 40 | 65 | 42 | 2 | 1 | 2 | 3 | 0 |
|  | New York Islanders | NHL | 11 | 1 | 4 | 5 | 4 | - | - | - | - | - |
| 2009–2010 | Dinamo Riika | KHL | 55 | 13 | 20 | 33 | 44 | 5 | 0 | 0 | 0 | 2 |
| 2010–2011 | SCL Tigers | NLA | 50 | 12 | 28 | 40 | 14 | 4 | 0 | 2 | 2 | 4 |
| 2011–2012 | Växjö Lakers | Elitserien | 41 | 13 | 21 | 34 | 12 | - | - | - | - | - |
| 2012–2013 | Rögle BK | Elitserien | 55 | 13 | 21 | 34 | 12 | - | - | - | - | - |
| 2013–2014 | Vitjaz Tšehov | KHL | 25 | 4 | 7 | 11 | 10 | - | - | - | - | - |
|  | KHL Medveščak Zagreb | KHL | 6 | 0 | 1 | 1 | 0 | 1 | 0 | 0 | 0 | 0 |
| 2 kautta | yhteensä | NHL | 12 | 1 | 4 | 5 | 4 | - | - | - | - | - |
| 2 kautta | yhteensä | KHL | 86 | 17 | 28 | 45 | 54 | 6 | 0 | 0 | 0 | 2 |
| 2 kautta | yhteensä | Elitserien | 96 | 26 | 38 | 64 | 50 | - | - | - | - | - |
| 1 kausi | yhteensä | NLA | 50 | 12 | 28 | 40 | 14 | 4 | 0 | 2 | 2 | 4 |

Lähteet
-------

* Mike Iggulden The Internet Hockey Databasessa (englanniksi)
* Mike Iggulden Legends of Hockey -sivustolla (englanniksi)
* Mike Iggulden *Elite Prospects*. Everysport Media Group AB.  (englanniksi)

### Viitteet

1. 1 2 3  Legends of Hockey
2. 1 2 3 4  HockeyDB
3. 1 2 3 4 5 6  EliteProspects
4. ↑  Rīgas Dinamo pievienojas Mike Iggulden  10.7.2009. dinamoriga.eu.  Arkistoitu 8.10.2011. Viitattu 29.9.2011. (latviaksi)
5. ↑  Die SCL Tigers verpflichten Mike Iggulden  15.7.2010. SCL-Tigers. Viitattu 29.9.2011. (saksaksi)[vanhentunut linkki]
6. ↑  Bodin, Uffe: Kanadensisk bjässe till Växjö  12.6.2011. Hockeysverige.se. Viitattu 29.9.2011. (ruotsiksi)
7. ↑  Karlsson, Måns: Växjös stora glädjebesked  9.2.2012. Hockeysverige.se. Viitattu 20.6.2012. (ruotsiksi)
8. ↑  Pettersson, Robert: Iggulden stannar i Elitserien  20.6.2012. Hockeysverige.se. Viitattu 20.6.2012. (ruotsiksi)
9. 1 2  Erikzon, Olof: Poängmaskinen Mike Iggulden till Rögle  20.6.2012. Rögle BK.  Arkistoitu 4.10.2012. Viitattu 20.6.2012. (ruotsiksi)